La mortalitat neonatal és encara un problema molt important en la producció porcina ecològica, amb taxes que giren al voltant del 20%.
Tenint en compte que la producció ecològica no permet l'ús de cap sistema de restricció de la truja durant el puerperi, la major part de les morts de garrins en aquest sistema es deuen als aixafaments.
L'objectiu d'aquest projecte és determinar quines són les característiques òptimes d'estabulació de la truja puerperal en condicions de producció ecològica semi-estabulada que permetin reduir la mortalitat neonatal per aixafament, alhora que promouen al màxim el comportament natural de la truja, i milloren el seu benestar.
Es van avaluar diferents sistemes de paridores lliures amb pati (paridora Ramonich-Llavora i paridora Naturland) i diferents complements per evitar l'aixafament (barra lateral i barra central).
El projecte de recerca ha estat realitzat per l'equip encapçalat per Emma Fàbrega, de l'Institut de Recerca i Tecnologia Agroalimentàries (IRTA) en col·laboració amb Lluís Vila i Pino Delàs de la granja Llavora.
Ha estat finançat pel DARP a través de l'ajut per incentivar la recerca aplicada en matèria de producció agroalimentària ecològica.
A continuació, podeu descarregar-vos la fitxa amb els resultats del projecte:
Aquesta fitxa està dedicada a la normativa que regula la producció ecològica del bestiar porcí.
Es tracta d'un recull dels principals punts de la normativa ecològica que afecten a una granja de porcí que vulgui certificar la seva producció com a ecològica.
Cal tenir en compte que, a més del reglament ecològic, s'han de complir totes les normes generals que siguin d'aplicació.
S'inclouen també unes recomanacions tècniques a tenir en compte abans d'iniciar la conversió al sistema ecològic.
En aquest article, publicat en el número 131 de la revista SUIS ( www.suis.grupoasis.com ) d'octubre de 2016, es fa un repàs de l'actualitat de la porcicultura ecològica.
En primer lloc es fa una radiografia de la situació actual del sector a nivell espanyol i europeu.
També es destaquen breument les dificultats tècniques i econòmiques que suposa la conversió d'una granja.
El gruix de l'article està dedicat a les novetats del sector respecte diferents aspectes com el disseny d'estables o pautes per a una correcte alimentació.
L'article ha estat elaborat per Lluís Vila, veterinari especialista en porcí ecològic, i enginyer agrícola del DARP.
A continuació podeu descarregar-vos l'article en format pdf:
Com a part del projecte CoreOrganic II ProPig, diferents investigadors i tècnics van avaluar la salut animal, el benestar i l'impacte mediambiental en 74 explotacions de porcí ecològic de vuit països europeus i amb diferents sistemes de cria.
Durant les visites a les explotacions, es van recollir dades sobre la gestió de la granja referents a la cria, l'alimentació, la salut i el benestar dels animals, i es van recopilar en aquest manual pràctic que pretén ajudar a ramaders i tècnics en el desenvolupament d'un sistema òptim de producció porcina.
Si us interessa adquirir el manual en format paper, o bé consultar la versió en francès, alemany, italià o txec, podeu fer-ho aquí.
Descàrrega aquesta publicació (en anglès), en format pdf:
La producció porcina ecològica està experimentant un creixement constant però moderat en els darrers anys.
El disseny de pautes alimentàries adequades per aquest tipus d'animals és una de les dificultats tècniques que hi ha a l'hora de garantir la conversió d'explotacions porcines a la producció ecològica, a més del disseny de les instal·lacions.
En aquesta dossier, que ha estat publicat per l'Institut Technique de l'Agriculture Biologique i coordinat per l'Antoine Ronsard, es tracten tots els temes que tenen a veure amb l'alimentació en les granges porcines ecològiques, es fa un repàs de la reglamentació que afecta a l'alimentació dels porcs ecològics, de les necessitats nutricionals en funció de l'etapa productiva i dels valors nutricionals de les matèries primeres ecològiques, i es presenten diversos exemples de formulacions i ressenyes de la incorporació dels farratges en la dieta dels porcs.
Descàrrega d'aquest dossier en francès, en format pdf:
Aquest article, que és el primer d'una sèrie de tres, va ser publicat a la revista SUIS ( www.suis.grupoasis.com ), número 89, a l'agost del 2012.
L'autor de l'article, Lluís Vila Camps, veterinari i enginyer agrícola de la Unitat de producció agroalimentària ecològica del Departament d'Agricultura, Ramaderia, Pesca, Alimentació i Medi Natural, explica de forma exhaustiva les normes i els sistema de certificació a les quals estan sotmesos productors ecològics de porcí.
Aquest primer capítol és el més dens i teòric de la sèrie, però també el primordial per entendre què representa produir porcs ecològic i la concepció general d'aquest sistema de producció.
Aquest article, que és el segon d'una sèrie de tres, va ser publicat a la revista SUIS ( www.suis.grupoasis.com ), número 90, el setembre del 2012.
En aquesta publicació es presenten solucions tècniques relatives als sistemes de producció i a les instal·lacions per tal que una conversió a la producció porcina ecològica sigui viable.
Els autors d'aquesta segona entrega són Lluís Vila Camps, veterinari i enginyer agrícola de la Unitat de producció agroalimentària ecològica del Departament d'Agricultura, Ramaderia, Pesca, Alimentació i Medi Natural; Javier Álvarez, del Departament de Producció Animal de la Universitat de Lleida; i Edgar Manzanilla, del Grup d'Investigació en Nutrició, Maneig i Benestar animal de la Universitat Autònoma de Barcelona.
Aquest és l'article que tanca el curs de formació contínua que y es va publicar a la revista SUIS ( www.suis.grupoasis.com ), número 91, a l'octubre del 2012.
En darrera publicació es presenten els pilars bàsics del maneig, la alimentació i la sanitat animal, sempre orientats cap a una potenciació del benestar animal i de la rendibilitat de l'empresa agropecuària.
Els autors d'aquesta tercera entrega són Lluís Vila Camps, veterinari i enginyer agrícola de la Unitat de producció agroalimentària ecològica del Departament d'Agricultura, Ramaderia, Pesca, Alimentació i Medi Natural; Javier Álvarez, del Departament de Producció Animal de la Universitat de Lleida; i Edgar Manzanilla, del Grup d'Investigació en Nutrició, Maneig i Benestar animal de la Universitat Autònom a de Barcelona.
En aquest informe de producció de l'Observatori del Porcí del Departament d'Agricultura, Ramaderia, Pesca, Alimentació i Medi Natural, el Grup de Gestió Porcina de la Universitat de Lleida fa un repàs exhaustiu de les possibilitats productives de la porcinocultura ecològica.
En aquest sentit, l'informe desgrana els avantatges i inconvenients dels diferents sistemes de cria existents a Europa, exposa reptes i recomanacions per cada etapa productiva i, finalment, fa una petita ressenya de la qualitat dels productes carnis ecològics.
Aquesta és, doncs, una lectura molt recomanable per als ramaders que estiguin interessats en convertir les seves explotacions convencionals cap al sistema de producció ecològic.
Descàrrega de l'informe, en format pdf:
L'any 2009 Núria del Val, veterinària de porcí, va realitzar el seguiment tècnic i productiu d'una explotació ecològica de porcí de la Garrotxa.
Aquest projecte va permetre obtenir informació sobre els resultats productius i reproductius de la granja, el rendiment productiu d'un lot de 40 porcs d'engreix, així com la qualitat de la carn d'alguns d'aquests animals, i el grau de benestar dels animals.
Així mateix, l'estudi també contemplava una petita aproximació econòmica de la fase d'engreix en condicions ecològiques.
Aquest projecte estava inclòs dins del Pla Anual de Transferència Tecnològica del 2009.
Descàrrega d'aquest treball, en format pdf:
L'objectiu d'aquesta fitxa tècnica, dedicada a la producció porcina ecològica, és introduir els aspectes tècnics dels diversos camps pecuaris d'aquest tipus de producció.
Així, es comenten conceptes relacionats amb els sistemes de producció, el maneig zootècnic, les instal·lacions, les pautes alimentàries i la sanitat animal.
Aquesta fitxa pretén oferir informació tècnica als petits i mitjans productors que veuen complicat el seu creixement i la seva competitivitat futura en el mercat convencional.
Aquest dossier, elaborat per Unió de Pagesos de Catalunya l'any 2007, és una introducció tècnica de tots els aspectes importants a tenir en compte a l'hora d'iniciar la conversió cap a la producció porcina ecològica.
Al llarg de les seves 24 pàgines, es comenten les instal·lacions, els manejos més adients, l'alimentació i les tècniques de prevenció sanitària compatibles en producció porcina ecològica.
Cada un dels apartats està exemplificat amb una granja ideal de 80 truges en cicle tancat i gestionades amb maneig en bandes de 3 setmanes, cosa que permet una petita avaluació econòmica final.
Descàrrega del dossier, en format pdf:
Interessant estudi, elaborat amb el suport de la Unió Europea a través del projecte Organic Revision.
Diversos investigadors de renom en el món de la ramaderia ecològica, com el doctor A. Sundrum, avaluen la possibilitat de dissenyar pautes alimentàries equilibrades per monogàstrics ecològics sense la utilització suplementària d'aminoàcids de síntesi.
Així mateix, es proposen moltes fórmules viables econòmicament i elaborades amb diverses fonts de proteïna natural.
Descàrrega de l'estudi en llengua anglesa, en format pdf: